สวัสดีค่ะ ตอนนี้หนูอายุ17ปี ประจำเดือนไม่มาตั้งแต่เดือนกรกฎาคม จนตอนนี้เดือนสิงหาคมแล้วนำเป็นเดือนที่2แล้วค่ะ เพิ่งมีอะไรกับเเฟนเมื่ออาทิตย์ก่อน ใส่ถุงยางอนามัยแต่ประจำเดือนก็ยังไม่มา คุณบอกได้ไหมคะว่าเกิดจากอะไร แต่แก้ปัญหาได้ไหมคะ?
สวัสดีค่ะ การมีเพศสัมพันธ์แบบใส่ถุงยางอนามัย ถ้าใส่ตลอดการมีเพศสัมพันธ์ ไม่มีถุงยางขาดหรือรั่ว โอกาสตั้งครรภ์นั้นมีได้น้อยกว่า 2% ซึ่งถือว่าน้อยมากประจำเดือนที่ไม่มา อาจมีสาเหตุอื่นๆนอกเหนือจากการตั้งครรภ์ เช่นมีถุงน้ำหลายใบในรังไข่ พังผืดมดลูก ฮอร์โมนจากรังไข่ไม่สมดุล ผนังมดลูกบาง โรคไทรอยด์ทำงานผิดปกติ การทำงานของต่อมใต้สมองที่ผิดปกติ เป็นต้นแต่อย่างไรก็ตามควรตรวจหาสาเหตุจากการตั้งครรภ์ให้แน่ชัดก่อนว่าไม่มีค่ะ โดยชุดตรวจครรภ์ให้ผลบวกได้ตั้งแต่ 2-3 สัปดาห์หลังมีเพศสัมพันธ์ อาจซื้อมาตรวจในช่วงเวลาดังกล่าว หรือไปยืนยันผลพร้อมหาสาเหตุอื่นๆที่อาจทำให้ประจำเดือนมาไม่ปกติที่รพ.อีกครั้ง และยังไม่ควรซื้อยาปรับฮอร์โมนใดๆมาใช้เอง